**Պայա Յովանովիչի թանգարան** (սերբ.՝ Музеј Паје Јовановића), սերբ նշանավոր ռեալիստ նկարիչ Պայա Յովանովիչի կյանքի ու ստեղծագործության արտացոլմանն ու լուսաբանմանը նվիրված թանգարան Սերբիայում՝ Բելգրադի շրջանի Վրաչար քաղաքային համայնքում, Միլան թագավորի փողոցի թիվ 21 հասցեում (*Краља Милана 21*) բազմաբնակարան շենքի չորրորդ հարկում։ Բացվել է 1970 թվականի հունիսի 11-ին; Հավաքածուում կա 800-ից ավելի ցուցանմուշ։

Պատմություն
-----------

Երկրորդ համաշխարհային պատերազմից հետո Պայա Յովանովիչը բանակցություններ է վարել Բելգրադի քաղաքային թանգարանի տնօրինության հետ՝ իր աշխատանքներն ու պահպանման արժանի անձնական իրերը հանձնելու կապակցությամբ։ 1952 թվականին նա այդ թանգարանին է հանձնել շուրջ 800 առարկա, իսկ նկարչի մահից հետո (1957 թ.նոյեմբերի 30-ին) դրանց գումարվել է նրա աճյունասափորը։ 1970 թվականի հունիսի 11-ին այդ աճյունասափորը հողին է հանձնվել Նովո Գրոբլիե գերեզմանատան պատվո ծառուղում, և հենց այդ նույն օրը տեղի է ունեցել նկարչի տուն-թանգարանի հանդիսավոր բացումը։

Նորաբաց թանգարանին նկարչի կինը 1972 թվականին նվիրել է ամուսնու 11 նկար և անտիկվարային կահույք
: 2009 թվականին, Պայա Յովանովիչի ծննդյան 150-ամյակի կապակցությամբ, տուն-թանգարանն ու որոշ ցուցանմուշներ վերանորոգվել են, ցուցադրանյութում կատարվել են որոշակի փոփոխություններ։ Դրանից շուրջ 10 տարի անց նորոգվել է նաև կերպարվեստի վիեննական ստուդիան՝ իր ոճավոր կահույքով հանդերձ։

Հավաքածուն
----------

Թանգարանի հավաքածուում տեղ են գտել նկարչի անձնական իրեր,փաստաթղթեր, դիպլոմներ, պարգևներ, նոթագրություններ, հուշագրություններ, նամակագրություն, լուսանկարներ, Յովանովիչի լավագույն աշխատանքների լուսապատճեններ։ Բնօրինակ նկարների հավաքածուն կազմված է նրա բնանկարներից, դիմանկարներից, պատմական թեմաներով կոմպոզիցիաներից, նատյուրմորտներից, առասպելաբանական ու կրոնական թեմաներով կոմպոզիցիաներից, նկարազարդումներից, մերկ մարմիններ պատկերող նկարներից։

Ծանոթագրություններ
------------------

1. 1 2  |tytuł = Београд: Музеј Паје Јовановића (Музеј града Београда) |data dostępu = 2019-04-14 |url =  |język = sr|opublikowany=Музеји Србије}}
2. ↑  |tytuł = Museum of Paja Jovanović |data dostępu = 2019-04-14 |opublikowany = Belgrade City Museum |url =  Արխիվացված 2019-04-02 Wayback Machine |język = en}}
3. 1 2  «Музеј Паје Јовановића». *mgb.org.rs*. Արխիվացված է օրիգինալից 2019 թ․ հոկտեմբերի 21-ին. Վերցված է 14. 10. 2019-ին.
4. ↑  |tytuł = Izložba o muzi i supruzi Paje Jovanovića |data dostępu = 2019-04-14 |opublikowany = Blic Online |url =  |język = sr|data=2018-06-14}}
5. ↑  |tytuł = У Музеју Паје Јовановића стална изложбена поставка |data dostępu = 2019-04-14 |opublikowany = У Музеју Паје Јовановића стална изложбена поставка |url =  |język = sr|data=2016-05-09}}
6. ↑  «Музеј Паје Јовановића у Београду». *belano.rs*. 13. 11. 2018.
7. ↑  «Музеј Паје Јовановића». *tob.rs*. Արխիվացված է օրիգինալից 17. 10. 2019-ին. Վերցված է 14. 10. 2019-ին.
8. ↑  «Zavirite u atelje Paje Jovanovića». *Блиц*. 11. 10. 2018.

Արտաքին հղումներ
----------------

* Музеј Паје Јовановића Արխիվացված 2019-10-21 Wayback Machine на сајту Музеју града Београда
* Музеј Паје Јовановића (Јутјуб, 8. април 2020)

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BNF: 16244368k · GND: 7722154-0 · ISNI: 000000012112393X · LCCN: no2010131770 · NUKAT: n2010067275 · VIAF: 156360146 · WorldCat VIAF: 156360146 |

 |

 |